Jēkabs Dravnieks

Jēkabs Dravnieks, arī Jēkabs Draviņ-Dravnieks (1858-1927) bija latviešu skolotājs, enciklopēdists, grāmatizdevējs un leksikogrāfs. Grāmatu apgāda īpašnieks Jelgavā (1887–1895), pirmās latviešu enciklopēdijas izdevējs.Kāds Jelgavas un Latvijas ideālists: Jēkabs Dravnieks , Mag. Sci. soc. Viesturs Zanders, referāts publicēts 19.01.1999 laikrakstā Latvijas Vēstnesis, informācija iegūta 12.03.2008 

 Dzīvesgājums 
Dzimis  Valkas apriņķa Bilskas pagasta Dravnieku māju saimnieka ģimenē.Draviņš — Dravnieks Jēkabs, ieraksts datu bāzē "Ievērojami cilvēki Jelgavā", informācija iegūta 12.03.2008
Mācījās Brantmuižas pagastskolā, Ērģemes draudzes skolā, Valkas apriņķa skolā, Tērbatas skolotāju seminārā (1877-1879).

Strādāja par skolotāju Tbilisi baznīcas skolā, Vecsātu zemkopības skolā, Jelgavas pilsētas skolā (1879-1895). 1886. gadā izdeva svešvārdu vārdnīcu ("Svešu vārdu grāmata") un publicēja stāstu "Brūtes meklētājs". Līdztekus bija korektors Eduarda Zīslaka izdevniecībā (1887).

1890. gadā viņš atvēra savu grāmatu veikalu Lielajā ielā 20 Jelgavā, 1893. gadā nopirka E. Zīslaka spiestuvi. Izdeva žurnālu "Austrums" (1892—1895), mēnešrakstu "Zemkopis" (1893—1895).
Savā apgādā uzsāka izdot pirmo latviešu Konversācijas vārdnīcu 25 burtnīcās (1891—1894), kas palika nepabeigta uzņēmuma bankrota dēļ. 1895. gadā viņa uzņēmumu pārņēma J. Landsbergs. Konversācijas vārdnīcas 27.-28. burtnīcu izdeva Heinrihs Alunāns (1897-1898).

Bija RLB izdotās "Konversācijas vārdnīcas" tehniskais redaktors (1903-1919), izdeva arī "Vācu — latviešu vārdnīcu" (1910) un "Pareizrakstības vārdnīcu" (1915).Dravnieks Jēkabs , šķirklis Latvijas Enciklopēdiskajā vārdnīcā portālā letonika.lv, informācija iegūta 12.03.2008

1924.g. izdeva pirmo "Angļu-latviešu vārdnīcu".

Miris  Rīgā.

 Izdevējdarbība 
Kopskaitā Jēkabs Dravnieks izdevis vairāk kā 60 grāmatu: daiļliteratūru, mācību grāmatas, praktiska satura literatūru, kalendārus ("Austruma" kalendārs 1892-1894) un muzikālijas.

Bez Konversācijas vārdnīcas kā nozīmīgākie J. Dravnieka izdevumi minami R. Blaumaņa stāstu krājums "Pie skala uguns" (1893), Aspazijas drāma "Vaidelote" (1894), V. Šekspīra "Hamlets" (1892), K. Mīlenbahs "Daži jautājumi par latviešu valodu" 1. laidiens (1891), enciklopēdisku rakstu virkne "Latvju tauta" (1892-1894, t.sk. Pavasaru Jāņa "Latviešu rakstniecības vēsture" (1893) - pirmā plašākā latviešu literatūras vēsture), krājums "Sēta, daba, pasaule" 8. burtnīcās (1893). 

 Apbalvojumi 
 100px Triju Zvaigžņu ordenis, 3. šķira (1926)

 Literatūra
 Gulbis A. Jēkabs Dravnieks. IMM, Nr.1 (1928),60.-61.lpp.; J.Dravnieks - valodnieks un grāmatizdevējs. No: Labrence L. Jelgavas grāmata. Rīga : Zinātne, 1984, 80.-89.lpp.;
 Zanders V. Jēkabs Dravnieks - ideālists latviešu grāmatniecībā. LZAV,  Nr.4/5/6 (1999), 102.-105.lpp.

 Atsauces 

Kategorija:Latvijas tulkotāji
Kategorija:Latviešu tulkotāji
Kategorija:Tulkotāji uz latviešu valodu
Kategorija:Latvijas publicisti
Kategorija:Latvijas valodnieki
Kategorija:Latvijas izdevēji
Kategorija:Leksikogrāfi
Kategorija:Latviešu leksikogrāfi
Kategorija:Triju Zvaigžņu ordeņa komandieri
Kategorija:Smiltenes novadā dzimušie